कञ्चनपुरको पुनर्वास नगरपालिका–३, आई.बी.आर.डी. स्थित जनकल्याण माध्यामिक विद्यालयको प्राङ्गणमा शनिबार एक दिने निशुल्क आँखा शिबिर सम्पन्न भएको छ ।
स्वदेशी लघुवित्त वित्तिय संस्था लिमिटेड शाखा पुनर्वास र नेपाल नेत्र ज्योति संघ गेटा आँखा अस्पताल कैलालीको संयुक्त आयोजनामा भएको आँखा शिबिरमा कुल ६ सय ४३ जनाले सेवा लिएका मध्ये ३ सय ७६ जना महिला र २ सय ६७ जना पुरुष रहेका थिए । सो शिविरमा कञ्चनपुर र कैलालीका विभिन्न क्षेत्र र छिमेकी राष्ट्र भारतको उत्तर प्रदेशबाट पनि सेवाग्राहीहरु आएका थिए ।
शिविरमा निशुल्क औषधी र सहुलियत मूल्यमा चश्मा उपलब्ध गराएको थियो भने १ सय ७८ जनाको मोति बिन्दुको समस्या देखिएकोले उक्त बिरामीहरुलाई निशुल्क अप्रेशन गेटा आँखा अस्पतालमा गराईने स्वदेशी लघुवित्त वित्तिय संस्था लिमिटेड शाखा पुनर्वासका प्रबन्धक हेमराज अवस्थीले जानकारी दिनुभयो ।
नेपाल राष्ट्र बैंकबाट “घ” वर्गको ईजाजत प्राप्त राष्ट्रिय स्तरको लघुवित्त वित्तिय संस्थाको केन्द्रीय कार्यालय सुनसरी ईटहरी रहेको र देशभरी हालसम्म ७३ वटा शाखाबाट सेवा दिदै आईरहेको पनि पुनर्वास शाखाका प्रबन्धक अवस्थीले बताउनु भयो ।
क– एन.बी. मिडिया नेटवर्कको परिचय : कम्पनी रजिष्टारको कार्यालय त्रिपुरेश्वर काठमाण्डौँमा मिति २०७५ बैशाख ०४ गते दर्ता भएको एन.बी. मिडिया नेटवर्क कञ्चनपुरको दक्षिणी क्षेत्रमा अवस्थित सञ्चारगृह (मिडिया हाउस) हो । आजको युग सूचना र सञ्चारको युग हो । सूचनाको हकलाई लोकतान्त्रिक